TVT โชว์กำไรปี 58 โตทะลุ 140% พร้อมแจกปันผล-วอร์แรนต์
TVT เผยกำไรปี 58 โตทะลุ 140% มาที่ 50.26 ลบ. พร้อมแจกปันผล 0.10 บ./หุ้น XD 11 พ.ค.59 กำหนดจ่ายปันผล 24 พ.ค.59 จัดหนักแจกวอแรนต์ให้ผู้ถือหุ้นเดิม อายุ 2 ปี อัตราส่วน 4 :1 ราคาใช้สิทธิ์ 1.50 บ. วันเสนอขาย 17 พ.ค.59 XR วันที่ 4 พ.ค.59
23 ก.พ. 2559

บริษัท ทีวี ธันเดอร์ จำกัด (มหาชน) หรือ TVT รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 50.26 ล้านบาท หรือมีกำไรสุทธิ 0.07 บาทต่อหุ้น เพิ่มขึ้น 141.47% จากช่วงเดียวกันของปีก่อนที่มีกำไรสุทธิ 20.81 ล้านบาท หรือมีกำไรสุทธิ 0.09 บาทต่อหุ้น โดยกำไรที่เพิ่มขึ้นในปี 58 เนื่องจากบริษัทมีรายได้จากค่าโฆษณา, การขายและการบริการเพิ่มขึ้น
พร้อมประกาศจ่ายปันผลงวดดำเนินงานวันที่ 1 ม.ค.58 ถึงวันที่ 31 ธ.ค.58 เป็นเงินสดจำนวน 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 11 พ.ค.59 และกำหนดจ่ายเงินปันผลในวันที่ 24 พ.ค.59
และออกหลักทรัพย์แปลงสภาพ รุ่นที่ 1 (TVT-W1) จำนวน 200,000,000 หุ้น จัดสรรให้กับผู้ถือหุ้นเดิม ในอัตราส่วน 4 หุ้นเดิม ต่อ 1 หลักทรัพย์แปลงสภาพ ราคาการใช้สิทธิ 1.50 บาทต่อหุ้น ราคาเสนอขาย 0.00 บาท/หุ้น กำหนดวันปิดสมุดทะเบียนเพื่อรวบรวมรายชื่อผู้ถือหุ้น 11 พ.ค.59, วันเสนอขาย 17 พ.ค.59 และวันที่ไม่ได้รับสิทธิซื้อหลักทรัพย์แปลงสภาพ (XR) 4 พ.ค.59